ระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดินในเขตโครงการจัดรูปที่ดิน(ฉบับที่ ๓) พ.ศ. ๒๕๓๕ โดยที่เป็นการสมควรปรับปรุงหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดิน ในเขตโครงการจัดรูปที่ดิน ตามาตรา ๔๖ ให้เหมาะสมยิ่งขึ้นอาศัยอำนาจตามความในมาตรา ๑๓ (๑๑) และมาตรา ๔๖แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ซึ่งแก้ไขเพิ่มเติมโดยพระราชบัญญัติจัดรูปที่ดินเพื่อเกษตรกรรม (ฉบับที่ ๒) พ.ศ.๒๕๓๔คณะกรรมการจัดรูปที่ดินกลางออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดินในเขตโครงการจัดรูปที่ดิน(ฉบับที่ ๓) พ.ศ.๒๕๓๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๔ วรรคแรก แห่งระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดินในเขตโครงการจัดรูปที่ดิน (ฉบับที่ ๒) พ.ศ. ๒๕๓๐ และให้ใช้ความต่อไปนี้แทนข้อ ๔เมื่อได้ดำเนินการจัดรูปที่ดินสำเร็จตามโครงการแล้ว บรรดาค่าใช้จ่ายในการจัดสร้างระบบชลประทานและการระบายน้ำการสร้างถนนหรือทางลำเลียงในไร่นาและสิ่งสาธารณประโยชน์ที่ใช้ร่วมกันของบรรดาเจ้าของที่ดินหรือผู้ได้รับสิทธิในที่ดินรวมทั้งค่าใช้จ่ายในการปรับระดับดินและกิจการอื่นๆ ในที่ดินของเจ้าที่ดิน หรือผู้ได้รับสิทธิในที่ดินในกรณีที่ทางราชการจัดทำให้นั้นให้สำนักงานจัดรูปที่ดินจังหวัดแจ้งเป็นหนังสือให้เจ้าของที่ดินหรือผู้ได้รับสิทธิในที่ดินแต่ละรายทราบจำนวนเงินค่าใช้จ่ายตามอัตรา ระยะเวลาและวิธีการที่คณะกรรมการจัดรูปที่ดินกลางกำหนดและให้สอบถามเจ้าของที่ดินหรือผู้ได้รับสิทธิในที่ดินว่ามีความประสงค์จะชำระเงินค่าใช้จ่ายในการจัดรูปที่ดินวิธีใดตามที่คณะกรรมการจัดรูปที่ดินกลางกำหนดหากเจ้าของที่ดินหรือผู้ได้รับสิทธิในที่ดินรายใดไม่มาแสดงความประสงค์ว่าจะชำระเงินค่าใช้จ่ายในการจัดรูปที่ดินโดยวิธีใด ภายในระยะเวลาที่สำนักงานจัดรูปที่ดินจังหวัดกำหนดให้ถือว่ามีความประสงค์ชำระเงินโดยวิธีผ่อนชำระเป็นรายปีข้อ ๔ ให้ยกเลิกความในข้อ๖ แห่งระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดินในเขตโครงการจัดรูปที่ดิน(ฉบับที่ ๒) พ.ศ. ๒๕๓๐ และให้ใช้ความต่อไปนี้แทนข้อ ๖ ให้ธนาคารเพื่อการเกษตรและสหกรณ์การเกษตรเปิดบัญชีเงินฝากในนามกระทรวงเกษตรและสหกรณ์กับให้นำเงินที่เรียกเก็บได้ตามข้อ ๕ เข้าในบัญชีนี้ เพื่อกระทรวงเกษตรและสหกรณ์จะได้นำเงินจำนวนดังกล่าวหลังจากหักค่าบริการให้แก่ธนาคารเพื่อการเกษตรและสหกรณ์การเกษตรแล้วให้นำส่งเข้ากองทุนจัดรูปที่ดินข้อ ๕ให้ยกเลิกความในข้อ ๗ แห่งระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดินในเขตโครงการจัดรูปที่ดิน(ฉบับที่ ๒) พ.ศ. ๒๕๓๐ และให้ใช้ความต่อไปนี้แทนข้อ ๗ หากเจ้าของที่ดินหรือผู้ได้รับสิทธิในที่ดินรายใดไม่สามารถชำระเงินค่าใช้จ่ายในการจัดรูปที่ดินตามกำหนดให้ยื่นหนังสือชี้แจงเหตุผลและความจำเป็น จำนวนเงินและระยะเวลาที่จะขอผัดผ่อนต่อธนาคารเพื่อการเกษตรและสหกรณ์การเกษตรสาขาท้องที่อย่างช้าต้องไม่เกินวันถึงกำหนดชำระให้ผู้จัดการธนาคารเพื่อการเกษตรและสหกรณ์การเกษตรสาขาท้องที่นั้นเป็นผู้พิจารณาอนุญาตแล้วแจ้งให้สำนักงานจัดรูปที่ดินจังหวัดทราบการอนุญาตให้ผัดผ่อนการชำระหนี้ให้กระทำได้๑ คราว ระยะเวลาไม่เกิน ๑ ปีหากพ้นกำหนดชำระให้เจ้าของที่ดินยื่นคำร้องขอผัดผ่อนต่อคณะกรรมการจัดรูปที่ดินจังหวัด และให้คณะกรรมการจัดรูปที่ดินพิจารณาอนุญาตทั้งนี้ต้องไม่เกินวันครบกำหนดชำระหนี้งวดถัดไปเมื่อครบกำหนดระยะเวลาตามวรรคแรกแล้วหากเจ้าของที่ดินมีความจำเป็น ให้ยื่นคำร้องขอผัดผ่อนต่อคณะกรรมการจัดรูปที่ดินจังหวัดและให้คณะกรรมการจัดรูปที่ดินจังหวัดพิจารณา อนุญาตได้อีก ๑ คราว ระยะเวลาไม่เกิน ๑ปี ในกรณีจำเป็นคณะกรรมการจัดรูปที่ดินกลางอาจอนุญาตให้ผัดผ่อนการชำระหนี้ได้อีกตามที่เห็นสมควรข้อ ๖ ให้เพิ่มความต่อไปนี้เป็นข้อ ๗ ทวิแห่งระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินเงินค่าใช้จ่ายในการจัดรูปที่ดินในเขตโครงการจัดรูปที่ดิน (ฉบับที่ ๒) พ.ศ. ๒๕๓๐ข้อ ๗ ทวิกรณีเจ้าของที่ดินจ่ายผิด จ่ายซ้ำ จ่ายเกิน ซึ่งเป็นเงินที่ไม่พึงต้องชำระให้แก่กองทุนจัดรูปที่ดินให้สำนักงานจัดรูปที่ดินจังหวัดแจ้ง ธนาคารเพื่อการเกษตรและสหกรณ์การเกษตรสาขาที่เกี่ยวข้องเพื่อดำเนินการหักรายจ่ายคืนแก้เจ้าของที่ดินจากเงินรายรับที่จะส่งเข้ากองทุนจัดรูปที่ดินเมื่อได้ดำเนินการหักจ่ายจากรายรับไปแล้วให้สำนักงานจัดรูปที่ดินกลางแจ้งคณะกรรมการจัดรูปที่ดินกลางเพื่อทราบข้อ ๗ ให้ยกเลิกความในข้อ๑๐ แห่งระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการเรียกเก็บเงินค่าใช้จ่ายในการจัดรูปที่ดินในเขตโครงการจัดรูปที่ดิน(ฉบับที่ ๒) พ.ศ. ๒๕๓๐ และให้ใช้ความต่อไปนี้แทนข้อ ๑๐ เมื่อพ้นกำหนดห้าปีไปแล้วนับแต่วันที่ได้รับหนังสือแสดงสิทธิในที่ดินในเขตโครงการจัดรูปที่ดินถ้าเงินเจ้าของที่ดินหรือผู้ได้รับสิทธิในที่ดินประสงค์จะโอนสิทธิในที่ดินนั้นไปยังผู้อื่นโดยวิธีใดผู้โอนและ/หรือผู้รับโอนจะต้องชำระเงินค่าใช้จ่ายในการจัดรูปที่ดินที่ยังค้างชำระอยู่ให้หมดเสียก่อนจึงจะกระทำการโอนหรือรับโอนได้ประกาศ ณ วันที่ ๒ มีนาคม พ.ศ. ๒๕๓๕อาณัติ อาภาภิรมรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางศิรวัชร์/ปรับปรุง๓๑ กรกฎาคม ๒๕๖๐[๑] ราชกิจจานุเบกษาเล่ม ๑๐๙/ตอนที่ ๒๐/หน้า ๕๑/๑๓ มีนาคม ๒๕๓๕